વ્રજેશભાઈ પરીખે સંસ્થામાં જે બહેનો યોગદાન આપી રહી છે તે તમામ બહેનોને યાદ કરી સંસ્થા સતત આગળ વધતી રહે તે માટે સૌ બહેનોને બિરદાવી હતી. અરૂણકુમાર શાહે જણાવ્યું હતું કે ઇન્ટરનેટ અને ટેક્નોલોજીના યુગમાં તારાલક્ષ્મી બાળ પુસ્તકાલય સદ્વાંચન થકી સમાજમાં સંસ્કારનું સિંચન કરી રહ્યું છે. આ સંસ્થા પ્રતિદિન પ્રગતિનાં સોપાનો સર કરી ભવ્ય શતાબ્દીની ઉજવણી કરે તેવી શુભકામના. આ પ્રસંગે તેમણે સંસ્થાના વિકાસ માટે રૂ. 5,000 અને તેમનાં ધર્મપત્ની નયનાબહેન અરૂણકુમાર શાહે ધાર્મિક પુસ્તકો લાવવા માટે રૂ. 1,000ના દાનની જાહેરાત કરી હતી.